b'\n_START_ARTICLE_\nThe Police\n_START_SECTION_\nEstil\n_START_PARAGRAPH_\nEl seu estil va passar del post-punk dels seus inicis (Outlandos d\'Amour) al reggae blanc que van practicar en Reggatta de Blanc, explotant el seu succ\xc3\xa9s a tot el m\xc3\xb3n amb el seu tercer LP Zenyatt\xc3\xa0 Mondatta que seguiria Ghost in the Machine. Van acabar la seva carrera amb un disc reconegut per la cr\xc3\xadtica com una de les seves millors produccions: Synchronicity, en la qual es troba un dels seus temes m\xc3\xa9s coneguts, n\xc3\xbamero 1 a tot el m\xc3\xb3n, Every Breath You Take._NEWLINE_Liderats per Gordon Matthew Sumner, m\xc3\xa9s conegut com a Sting (nom que significa "fibl\xc3\xb3" en angl\xc3\xa8s, i que deriva d\'un jersei de rugbi de ratlles grogues i negres, estil vespa, que el baixista sempre duia en la seva joventut), Andy Summers a la guitarra, i Stewart Copeland com a bateria, The Police va ser el conjunt brit\xc3\xa0nic m\xc3\xa9s reeixit dels 80 gr\xc3\xa0cies al seu impetu\xc3\xb3s pop-rock "new wave" enriquit per algunes dosis de reggae i un talent instrumental i compositiu sublim.\n_START_SECTION_\nBiografia\n_START_PARAGRAPH_\nThe Police va tenir una carrera plena d\'\xc3\xa8xits (Roxanne, I can\'t stand losing you, Every breath you take, Message in a bottle i Walking on the moon, entre d\'altres). En el moment de la separaci\xc3\xb3 era el grup m\xc3\xa9s popular i amb m\xc3\xa9s vendes del m\xc3\xb3n._NEWLINE_El seu estil va passar del pop-punk dels seus inicis (Outlandos d\'amour) al \xc2\xabreggae blanc\xc2\xbb que van practicar a Reggatta de Blanc, explotant el seu succ\xc3\xa9s a tot el m\xc3\xb3n amb el Zenyatta Mondatta, que seria seguit pel Ghost in the Machine. Van acabar la seva carrera amb un disc reconegut pels cr\xc3\xadtics com una de les seves millors produccions, Synchronicity, en el qual es troba un dels seus temes m\xc3\xa9s coneguts: Every Breath You Take.\n_START_SECTION_\nPresentaci\xc3\xb3 en concert\n_START_PARAGRAPH_\nEn general, The Police sempre va actuar en concert com a power-trio (guitarra, baix i bateria com a instruments presents). Les excepcions van ser les seg\xc3\xbcents\xc2\xa0: al juliol de 1977 van tocar com a quartet, ja que passaven per la transici\xc3\xb3 entre l\'arribada del guitarrista Andy Summers i l\'acomiadament del guitarrista Henry Padovani. A la girada del disc Ghost in the Machine (1981.10.02 - 1982.09.03), el grup va contractar una secci\xc3\xb3 de vents formada per The Chops. Finalment, per a la girada del disc Synchronicity (1983.07.23 - 1984.03.04), van comptar amb la participaci\xc3\xb3 de tres coristes: Michelle Cobb, Dollette McDonald i Tessa Niles. A m\xc3\xa9s, a l\'escenari, ja per a la girada de Zenyatta Mondatta, comptaven amb dos sintetitzadors: un per Sting i un altre per Andy Summers, per\xc3\xb2 mai no va entrar en escena un m\xc3\xbasic de suport._NEWLINE_Cap\xc3\xadtol a part s\xc3\xb3n els pocs concerts ben\xc3\xa8fics, que van donar el 1986, puix que van tocar amb Bono, d\'U2, i nombroses coristes. En l\'homenatge pel seu ingr\xc3\xa9s al Sal\xc3\xb3 de la Fama, el 10 de mar\xc3\xa7 de 2003, van tocar l\'\xc3\xbaltima can\xc3\xa7\xc3\xb3 amb la participaci\xc3\xb3 de Steven Tyler, Gwen Stefani i John Mayer com a coristes._NEWLINE_En el seu retorn, en la nova girada (28/05/2007 - 07/08/2008), van tornar a la pla\xc3\xa7a com sempre, amb una alineaci\xc3\xb3 pura de power-trio. El bateria Stewart Copeland va canviar el micr\xc3\xb2fon amb girafa per un micr\xc3\xb2fon de \'vincha\' per als seus cors. En un concert de Par\xc3\xads de 2007 van tocar com a quartet en l\'\xc3\xbaltima can\xc3\xa7\xc3\xb3, gr\xc3\xa0cies a la participaci\xc3\xb3 de l\'ex-guitarrista de la banda, Henry Padovani. Cal destacar especialment la participaci\xc3\xb3 de "Fiction Plane", la banda del fill de Sting quan van tocar junts "Next to you" a Hawaii._NEWLINE_Tant el guitarrista Summers com el bateria Copeland mai no van ser un gran suport vocal per Sting en concert, tot i que tots dos tenen bons timbres de veu. Per\xc3\xb2 \xc3\xa9s just destacar que en estudi s\xc3\xad que ho han estat, prova n\'\xc3\xa9s el so caracter\xc3\xadstic de l\'harmonia vocal de The Police que pot sentir-se en els seus treballs, perqu\xc3\xa8 Sting no enregistrava pas exclusivament els seus propis cors._NEWLINE_Menci\xc3\xb3 a part cal fer esment dels temes "Be my girl (Sally)", "On any other day" i "Mother": per "Sally", Andy relata la hist\xc3\xb2ria de l\'home que va comprar el seu canell inflable i en "Mother" va cantar ell. "On any other day" \xc3\xa9s cantada per Stewart i \xc3\xa9s suportat per Sting en els cors.'